Selebi vir miljoene gedagvaar | Maroela Media
Volgens die berig word Selebi deur Paul O'Sullivan, wat nou 'n privaatspeurder is, gedagvaar.
O'Sullivan dagvaar Selebi asook die Airports Company SA (Acsa), volgens dokumente wat by die Johannesburgse hooggeregshof ingedien is.
In dié dokumente beweer O'Sullivan dat Selebi en Acsa se voormalige uitvoerende hoof, Monhla Hlahla, saamgespan het om hom te verwyder uit sy pos as hoof van veiligheid by die OR Tambo-lughawe nadat O'Sullivan sy kommer uitgespreek het oor sekuriteitsflaters deur die lughawe se voormalige sekuriteitsmaatskappy. Die betrokke maatskappy se dienste is later beëindig ná O'Sullivan se ingryping.
Hy eis onder meer R2 miljoen vir pyn en lyding, R4 miljoen vir skade aan sy reputasie, en R36 miljoen vir gebrek aan inkomste.
Dié hofgeding volg op berigte dat Selebi die staat sowat R17.4m in regskoste skuld. Selebi is op mediese parool vrygelaat nadat hy in 2010 tot 15 jaar tronkstraf gevonnis is vir korrupsie.
Selebi se prokureur het aangedui dat hy van voorneme is om O'Sullivan se regsgeding te verdedig.
Ag nee mense hoekom eis julle dan miljoene van n HALF dooie mens lmga
As of Celebi nou ooit die regskoste aan die staat gaan betaal, nee SA het mos baie gewillige belastingbetalers. Sies
Ek moet my woorde nou reg kies – ek hoop Maroela Media neem kennis: Selebi, jou stouter, maar jy moenie bekommerd wees nie, Oom Zumpie sal seker weer iewers 'n hasie uit die hoed pluk en jou help, miskien iewers met 'n meer senior pos of so. Tata.
Wanneer word die regkoste van die Staat deur Selebi betaal? hoe sien sy belasting daar uit, want SARS kan definitief ook hier inspring. Dit werklik 'n skande dat half gesonde mense vry kan loop en dit op staat onkoste? ontvang hy pensioen en hoeveel per maand? indien wel waarom kan daar nie 'n aftrek bevel teen die pensioen geplaas word nie?
Dit is wel tyd dat persone die veronreg is aksie neem, ek hoop dat iets ten goede vir die eiser gebeur